同其他科學領域嘅科學家一樣，太空科學家會按住科學方法（Scientific method）去研究外太空嘅嘢－即係話佢哋會諗啲理論出嚟去解釋佢哋研究嘅嘢，跟手就去攞盡可能精確嘅數據，再睇嚇啲數據同柞理論嘅預測夾唔夾，錯嘅理論佢哋會改過佢或者索性唔要，而成個過程嘅最終目的係要完全噉瞭解研究嘅對象。